JAYMART จัดงาน Jaymart Mobile & Gadget Show 2019
JAYMART จัดงาน Jaymart Mobile & Gadget Show 2019 ณ ศูนย์การค้า เซ็นทรัล พลาซา ลาดพร้าว ชั้น 1 Zone C
14 มิ.ย. 2562

 บริษัท เจ มาร์ท จำกัด (มหาชน) หรือ JAYMART ผู้นำในธุรกิจจัดจำหน่ายมือถือ และอุปกรณ์เสริม เตรียมจัดงานสุดยิ่งใหญ่อลังการอีกครั้ง ในงาน Jaymart Mobile &amp; Gadget Show 2019 ตั้งแต่วันที่ 27 มิ.ย. – 3 ก.ค. 62 ที่ศูนย์การค้า เซ็นทรัล พลาซา ลาดพร้าว ชั้น 1 Zone C
โดยภายในงานมีการประกวด “Miss Mobile Thailand 2019” เพื่อเฟ้นหาตัวแทนสาวสวย ทันสมัย บุคลิกดี มีความรู้เรื่องเทคโนโลยี การสื่อสาร และโทรศัพท์มือถือ ชิงเงินรางวัลและของรางวัลมูลค่ารวมกว่า 300,000 บาท เปิดรับสมัครแล้วตั้งแต่วันนี้ ถึงวันที่ 18 มิถุนายน และประกาศผลในรอบชิงชนะเลิศ วันที่ 27 มิถุนายน 2019 อีกทั้ง ยังเอาใจคนรักดนตรี จัดประกวดวงดนตรี “Music Awards 2019” ในเพลง WE CARE FOR YOU ชิงรางวัลมูลค่ารวมกว่า 100,000 บาท เปิดรับสมัครแล้วตั้งแต่วันนี้ ถึงวันที่ 19 มิถุนายน และประกาศโฉมหน้าผู้ชนะเลิศ ในวันที่ 28 มิถุนายน 2019 ที่ศูนย์การค้า เซ็นทรัล พลาซา ลาดพร้าว ชั้น 1 Zone C